**Rámcová zmluva o nájme dopravného prostriedku č.: [●]/2021**

uzatvorená podľa § 663 a nasl. a § 721 a nasl. zákona č. 40/1964 Zb. Občiansky zákonník v  znení neskorších predpisov (ďalej len „**Občiansky zákonník**“) medzi zmluvnými stranami:

|  |  |
| --- | --- |
| **Objednávateľ/Nájomca:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Dodávateľ/Prenajímateľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ/nájomca a dodávateľ/prenajímateľ ďalej spolu len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
2. Predmetom tejto zmluvy je prenájom hnuteľnej veci podľa špecifikácie:

|  |  |  |  |  |
| --- | --- | --- | --- | --- |
| **špecifikácia nájmu:** | | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Prenajímateľ bol vybraný ako úspešný uchádzač vo verejnom obstarávaní podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s názvom zákazky ***„Prenájom vozidiel na zber a odvoz zmesového komunálneho odpadu“***. Uvedená zákazka sa skladá z dvoch (2) častí, a to z (i) prenájmu dvojnápravových vozidiel na zber a odvoz zmesového komunálneho odpadu a (ii) z prenájmu trojnápravových vozidiel na zber a odvoz zmesového komunálneho odpadu.  Podrobná špecifikácia jednotlivých častí zákazky je uvedená v prílohe č. 1 - Technická špecifikácia k tejto zmluve (ďalej len „**predmet nájmu**“), ktorá je neoddeliteľnou časťou tejto zmluvy.  Zhotoviteľ je povinný dodať časť [●] danej zákazky, v ktorej sa stal úspešným uchádzačom. | | | | |
| **dodacia lehota:** | Do piatich (5) dní odo dňa doručenia objednávky objednávateľa podľa bodu 11.1 VOP | | | |
| **miesto plnenia:** | Sídlo objednávateľa | | | |
| **zmluvná cena:** | Uvedená v prílohe č.2 Cena |  | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa (ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Prenajímateľ je povinný zabezpečiť na vlastné náklady uzatvorenie kompletného havarijného poistenia a povinného zmluvného poistenia (PZP) predmetu nájmu v súlade so všeobecne záväznými právnymi predpismi, a to najmä v súlade so zákonom č. 381/2001 Z. z. o povinnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov, pričom prenajímateľ je oprávnený zvoliť si poisťovňu podľa vlastného výberu. 2. Trvanie doby nájmu vozidla je nájomca oprávnený zmeniť jednostranným písomným oznámením doručeným prenajímateľovi. Objednávateľ je oprávnený predĺžiť dobu nájmu vozidla najneskôr štyri (4) dni pred uplynutím doby trvania tejto zmluvy. Objednávateľ je oprávnený ukončiť predmet nájmu vozidla najskôr po uplynutí šesť (6) mesiacov odo dňa účinnosti tejto zmluvy. 3. Prenajímateľ sa zaväzuje, 4. že predmet nájmu bude k dispozícií objednávateľovi dvadsaťštyri (24) hodín denne počas trvania tejto zmluvy; 5. odovzdať nájomcovi všetky potrebné doklady k užívaniu predmetu nájmu; 6. odovzdať nájomcovi predmet nájmu čistý a s plnou nádržou; 7. zabezpečiť pre predmet nájmu mýtnu jednotku pre Slovenskú republiku, pričom nájomca sa zaväzuje uhradiť prenajímateľovi mýto za príslušný kalendárny mesiac na základe faktúry vyhotovenej prenajímateľom, ktorej prílohou bude faktúra od Národnej diaľničnej spoločnosti a.s. alebo prevádzkovateľa mýta v Slovenskej republike. 8. Zmluvné strany spíšu odovzdávací a preberací protokol, ktorí zahŕňa: (i) evidenčné číslo vozidla, (ii) deň a miesto odovzdania/prevzatia vozidla, (iii) stav pohonných hmôt (ďalej len „**PHM**“), (iv) počet kilometrov, (v) povinnú výbavu vozidla, (vi) opis stavu vozidla a (vii) vady vozidla. Pri odovzdávaní a preberaní predmetu nájmu zmluvné strany vyhotovia fotodokumentáciu, ktorá bude súčasťou preberacieho a odovzdávacieho protokolu. 9. Prenajímateľ sa zaväzuje odovzdať nájomcovi predmet nájmu s platnou technickou a emisnou kontrolou (ďalej len „**TK a EK**“), pričom v prípade, ak bude potrebné vykonať TK a EK počas doby trvania tejto zmluvy, za deň prípravy vozidla a za deň vykonania TK a EK nebude fakturované nájomné. Prenajímateľ je povinný uhradiť vykonanie TK a EK na predmete nájmu. 10. Nájomca je oprávnený inštalovať na predmete nájmu GPS zariadenie, pričom prenajímateľ s týmto súhlasí. 11. Nájomca sa zaväzuje zabezpečiť na predmete nájmu na vlastné náklady doplnenie prevádzkových kvapalín, ako napr. PHM, tekutiny, mazivá. 12. Nájomca berie na vedomie, že bez súhlasu prenajímateľa nebude vykonávať na predmete nájmu žiadne úpravy. 13. Nájomca je povinný informovať prenajímateľa o každej poistnej udalosti bez zbytočného odkladu a uhradiť spoluúčasť vyčíslenú pri poistnom plnení a DPH, maximálne do výšky 500,00 EUR *(slovom: päťsto eur)*, v prípade, ak bola škoda spôsobená nájomcom alebo osobou na strane nájomcu. 14. V prípade, ak nájomca pri prevádzke vozidla spôsobí škodu tretej osobe, resp. spôsobí dopravný priestupok (pokuta) a náhradu škody bude tretia osoba uplatňovať u prenajímateľa, škodu uhradí nájomca. 15. Po ukončení tejto zmluvy odovzdá nájomca prenajímateľovi predmet nájmu, pričom bude podpísaný obdobný preberací a odovzdávací protokol, aký bol spísaný v deň preberania predmetu nájmu od prenajímateľa vrátane vytvorenia porovnávacej fotodokumentácie k odovzdaniu vozidla. 16. Nájomca je povinný odovzdať vozidlo po ukončení nájmu v stave bežného opotrebenia, s plnou nádržou PHM a čisté. 17. Nájomca nie je povinný uhrádzať nájomné za obdobie počas ktorého nemohol nájomca vozidlo užívať z dôvodu na strane prenajímateľa. Nájomca je povinný informovať prenajímateľa bez zbytočného odkladu o dôvodoch nemožnosti užívať predmet nájmu, a to písomnou formou elektronickými prostriedkami. Za toto obdobie sa nájomné neuhrádza. V prípade, ak dôvody nájomca neoznámi prenajímateľovi bez zbytočných odkladov písomnou formou elektronickými prostriedkami, nájomca je povinný uhradiť aj za dobu nemožnosti užívať predmet nájmu nájomné. 18. Náklady na odstránenie vád vozidla znáša prenajímateľ. Prenajímateľ je povinný uhradiť prezutie v prípade výmeny letných a zimných pneumatík na predmete nájmu. Nájomca sa zaväzuje uhradiť prenajímateľovi obvyklú cenu za diely poškodené pri prevádzke vozidla, v prípade, ak boli preukázateľne spôsobené nájomcom, ako aj opravy a náklady napr. na žiarovky, nájomcom zničené a poškodené stierače, stúpačky, svetlá, spätné zrkadlá a iné preukázateľne nájomcom zavinené poškodenia. | |

* 1. Táto zmluva sa považuje za odstávkovú zmluvu podľa bodu 6.7 VOP: **áno**  ; **nie**
  2. Dodávateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u dodávateľa predmet nájmu. Predpokladané množstvo predmetu nájmu uvedené v tejto zmluve nie je pre objednávateľa záväzné. Skutočne objednané množstvo predmetu nájmu počas trvania tejto zmluvy môže byť nižšie alebo vyššie ako predpokladané množstvo predmetu nájmu a objednávateľ si vyhradzuje právo neobjednať predmet nájmu. Predmetom fakturácie bude len skutočne dodaný predmet nájmu a sním spojené služby.
  4. Skratky a pojmy neuvedené v tejto zmluve majú význam, ako je uvedené vo VOP.

1. **Trvanie zmluvy**
2. Táto zmluva sa uzatvára na dvanásť (12) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Objednávateľ ako prevádzkovateľ osobných údajov týmto informuje dodávateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu   
     a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie   
        o spracúvaní osobných údajov je možné nájsť aj na webovom sídle objednávateľa (ďalej len „**Informácie   
        o ochrane osobných údajov**“).
  2. Dodávateľ podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Dodávateľ je povinný zabezpečiť dodržiavanie Zásady práce a správania sa zamestnancov dodávateľa.
   2. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre dodávateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ/Nájomca:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Dodávateľ/Prenajímateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |